Diari Oficial de la Generalitat Valenciana


Sumari del DOGV 6399, del 17-11-2010 (2010/12850)

Informació pública del Projecte de Sistemes d'Impulsions i Col·lectors de Sanejament del Voramar a l'EDAR per als Cabals dels Sectors Pontatge, 1, 2 , 3 i 4 i el seu Criteri de Repartiment.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6399

Data del DOGV
:   17-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12349


Organisme emissor
:   Ajuntament de Benicàssim

Tipus de document
:   Anunci

Informació pública del Projecte de Sistemes d'Impulsions i Col·lectors de Sanejament del Voramar a l'EDAR per als Cabals dels Sectors Pontatge, 1, 2 , 3 i 4 i el seu Criteri de Repartiment. [2010/12542]
Pel Decret de l'Alcaldia número 852679K4968, de 25 d'octubre de 2010, s'ha resolt el sotmetiment a informació pública del Projecte de Sistemes d'Impulsions i Col·lectors de Sanejament del Voramar a l'EDAR per als Cabals dels Sectors Pontatge, 1, 2, 3 i 4 i Criteri de Repartiment.
El decret, en la part dispositiva, diu:
Primer. Sotmetre a informació pública el Projecte de Sistema d'Impulsions i Col·lectors de Sanejament del Voramar a l'EDAR per als Cabals dels Sectors Pontatge, 1, 2, 3 i 4 i Criteri de Repartiment, durant el termini d'un mes des de la publicació en el Diari Oficial de la Comunitat Valenciana, així com un avís als titulars cadastrals dels diferents sectors afectats, Pontatge, 1, 2, 3 i 4, i subsidiàriament, publicació en el Butlletí Oficial de la Província de Castelló als eventuals titulars desconeguts o d'ignorat parador, el qual compta amb els següents condicionants:
1. S'està redactant un projecte d'urbanització a la zona de l'antiga estació de Renfe, entre el pont de Ferro i el barranc de Farja, així com les seues connexions externes, en què es reservarà espai perquè discórrega la conducció que ens ocupa. Aquest projecte estarà condicionat a les modificacions que exigisca la instal·lació de la impulsió d'aigües residuals per l'espai reservat a aquest efecte.
2. Atés que no està aprovat el projecte d'urbanització dels SUP 3 i 4, la cota de la rasant de la llosa superior de la cambra de bombament número 3 estarà subjecta a les modificacions que resulten de l'aprovació de l'esmentat projecte d'urbanització.
3. Eliminar l'apartat de revisió de preus que apareix en el projecte.
Segon. Sotmetre a informació pública, amb idèntica solemnitat a l'apartat anterior, el criteri de repartiment de l'esmentat cost entre els diferents afectats que s'acompanya com a annex.
Tercer. Notificar-ho als urbanitzadors dels diferents sectors afectats.
Quart. Advertir Deurbesa, en la seua condició d'urbanitzador del sector 1, la necessitat de suprimir del seu projecte d'urbanització l'estació d'impulsió d'evacuació d'aigües residuals que únicament dóna servei als sectors 1 i Pontatge, per preveure's i licitar-se en aquest projecte, i així evitar-ne la duplicitat, i imputar-se íntegrament a ambdós sectors d'acord amb els criteris de repartiment que s'adjunten.
ANNEXANEXOCosa que dispose a Benicàssim en la data abans indicada, davant el secretari de la corporació, que en dóna fe.
Cosa que es publica per a general coneixement.
Benicassim, 11 de novembre de 2010. El tinent d'alcalde, p. d. (Decret d'Alcaldia núm. 2836/2009): Ramón Álvarez Fabregat.